Ο **Μπεράτ Ριντβάν Τζιμσίτι** (19 Φεβρουαρίου 1993) είναι επαγγελματίας ποδοσφαιριστής που αγωνίζεται ως σέντερ μπακ για την ιταλική Αταλάντα. Γεννημένος στην Ελβετία από Αλβανούς γονείς, εκπροσώπησε τη χώρα γέννησής του σε επίπεδο νέων προτού επιλέξει να παίξει για την εθνική ομάδα της Αλβανίας.

Συλλογική καριέρα
-----------------

Ο Τζιμσίτι γεννήθηκε στη Ζυρίχη της Ελβετίας, μέλος αλβανικής οικογένειας από το χωριό Βελίκι Τρνόβατς της Σερβίας. Ξεκίνησε τη νεανική του καριέρα στην ΦΚ Ζυρίχη Αφόλτερν όπου έμεινε μέχρι το 2007, όταν μετακόμισε στις ακαδημίες της ΦΚ Ζυρίχη σε ηλικία 14 ετών 

### Ζυρίχη

Ο Τζιμσίτι κλήθηκε στην πρώτη ομάδα για πρώτη φορά τη σεζόν 2011–12 της Ελβετικής Σούπερ Λιγκ, μένοντας στον πάγκο στη νίκη με 2–1 εναντίον της Γιανγκ Μπόις στις 19 Απριλίου 2011. Ήταν επίσης μέλος της ομάδας στον αγώνα 2011–12 του ΟΥΕΦΑ Τσάμπιονς Λιγκ εναντίον της Μπάγερν Μονάχου στις 17 Αυγούστου 2011  Έκανε το επαγγελματικό του ντεμπούτο στις 3 Μαρτίου 2012 εναντίον της Σιόν, μπαίνοντας ως αλλαγή στο 84ο λεπτό στην ήττα με 0-1.  Σκόραρε το πρώτο του γκολ για τη Ζυρίχη στις 20 Μαΐου 2012 εναντίον της Γκρασχόπερ, όπου έπαιξε ως βασικός και σκόραρε στο 75ο λεπτό χαρίζοντας στην ομάδα του τη νίκη με 0-1 εκτός έδρας.  Αυτοί ήταν οι μοναδικοί του αγώνες για όλη τη σεζόν.

Έγινε κανονικός βασικός τη σεζόν 2012-13. 

### Αταλάντα

Στις 18 Ιανουαρίου 2016, ο Τζιμσίτι υπέγραψε συμβόλαιο τριάμισι ετών με την Αταλάντα της Σέριε Α, παίρνοντας τον αριθμό 55 για το δεύτερο μέρος της σεζόν 2015-16.   Έκανε το ντεμπούτο του στις 3 Μαΐου 2016 εναντίον της Νάπολι σε ήττα 2–1. 

Στις 31 Αυγούστου 2016, ο Τζιμσίτι δόθηκε δανεικός στην Αβελίνο της Σέριε Β για να πάρει περισσότερο χρόνο συμμετοχής.  

Στις 8 Ιουλίου 2017, ο Τζιμσίτι μετακόμισε ως δανεικός στη νεοφώτιστη ομάδα της Σεριέ Α, Μπενεβέντο μέχρι το τέλος της σεζόν,  με οψιόν αγοράς. 

Ο Τζιμσίτι επέστρεψε στην Αταλάντα ενόψει της σεζόν 2018–19,  παίζοντας τον πρώτο του αγώνα στις 20 Αυγούστου στη νίκη με 4–0 επί της Φροζινόνε.  Σκόραρε το πρώτο του γκολ για την Αταλάντα, στις 11 Νοεμβρίου, σκοράροντας το τρίτο γκολ της ομάδας του σε μια εντός έδρας νίκη με 4–1 επί της Ίντερ, η οποία έληξε το σερί έξι νικών των φιλοξενούμενων.  Από τότε που επέστρεψε από τους δύο δανεισμούς του, ο Τζιμσίτι έχει καθιερωθεί ως βασικός αμυντικός.

Στις 17 Φεβρουαρίου 2022, ο Τζιμσίτι σημείωσε ένα τέρμα στον πρώτο αγώνα των πλέι οφ της νοκ άουτ φάσης του ΟΥΕΦΑ Γιουρόπα Λιγκ 2021–22 εναντίον του Ολυμπιακού, τον οποίο κέρδισε η Αταλάντα με 2–1.

Διεθνής καριέρα
---------------

### Εθνικές ομάδες Νέων Ελβετίας

Ο Τζιμσίτι έγινε παίκτης της Εθνικής Εφήβων της Ελβετίας καθώς κλήθηκε για πρώτη φορά στην εθνική ομάδα ποδοσφαίρου κάτω των 18 ετών της Ελβετίας κάνοντας το ντεμπούτο του στις 5 Απριλίου 2011 σε φιλικό αγώνα και στη συνέχεια έπαιξε σε άλλους 2 αγώνες.

Στη συνέχεια, ο Τζιμσίτι κλήθηκε από την εθνική ομάδα ποδοσφαίρου της Ελβετίας κάτω των 19 ετών για τα προκριματικά του Ευρωπαϊκού Πρωταθλήματος Κ19 2011 και έκανε το ντεμπούτο του εναντίον του Μαυροβουνίου Κ19 στις 5 Ιουνίου 2011, παίζοντας ολόκληρο τον αγώνα 90 λεπτών σε μια νίκη 2–3.  Ο Τζιμσίτι συμμετείχε επίσης στο επόμενο τουρνουά για την Κ19, το Ευρωπαϊκό Πρωτάθλημα Κ19 2012 παίζοντας και στους 6 αγώνες.

Μετά τις καλές του εμφανίσεις στην ομάδα U-19, έγινε μέλος της εθνικής ομάδας ποδοσφαίρου κάτω των 21 ετών της Ελβετίας. Συμμετείχε σε δύο διαδοχικά Ευρωπαϊκά Πρωταθλήματα Κ21, στο Ευρωπαϊκό Πρωτάθλημα Κ21 2013 όπου κλήθηκε σε 4 περιπτώσεις, παραμένοντας σε όλες ως αναπληρωματικός και το Ευρωπαϊκό Πρωτάθλημα Κ21 2015 παίζοντας σε 2 από τους 6 αγώνες. 

### Αλβανία

Τον Σεπτέμβριο του 2014, τα ελβετικά μέσα ενημέρωσης ανέφεραν ότι ο Τζιμσίτι θα λάβει σύντομα κλήση από την Αλβανία.  Την είδηση επιβεβαίωσε ο ίδιος ο Τζιμσίτι, ο οποίος εξήγησε ότι επικοινώνησε μαζί του ο Αλβανός τεχνικός, Τζιάνι Ντε Μπιάζι.  Τον Σεπτέμβριο του 2014 αρνήθηκε να παίξει για το Κόσοβο, γνωστοποιώντας τους ότι σκόπευε να παίξει για την Αλβανία. Στις 20 Σεπτεμβρίου 2014 ξεκίνησαν οι διαδικασίες για να του δοθεί η αλβανική υπηκοότητα.  Έλαβε την αλβανική υπηκοότητα στις 15 Ιουλίου 2015 από τον πρόεδρο της Αλβανίας, Μπουγιάρ Νισάνι, μαζί με δύο άλλους Αλβανούς ποδοσφαιριστές, τα δίδυμα αδέρφια του συμπατριώτικου ελβετικού συλλόγου Βασιλεία, τον Αλμπιάν Ατζέτι και τον Άδωνι Ατζέτι. Τον Ιούλιο του 2015 ο Τζιμσίτι επιβεβαίωσε οριστικά ότι είχε αποφασίσει να παίξει για την Αλβανία.   Στις 27 Αυγούστου 2015 ο Τζιμσίτι και δύο άλλοι αλβανικής καταγωγής παίκτες που μεταπήδησαν από Ελβετούς διεθνείς ποδοσφαιριστές νέων σε Αλβανούς διεθνείς ποδοσφαιριστές, τους Αρλίντ Ατζέτι και Νασέρ Αλίγι, έλαβαν το πράσινο φως από τη FIFA που τους επέτρεψε να παίξουν για την Αλβανία και σε ανταγωνιστικούς αγώνες όπως τα Προκριματικά Ευρωπαϊκού Πρωταθλήματος 2016. 

#### Ντεμπούτο και Ευρωπαϊκό Πρωτάθλημα 2016

Από τότε που δικαιώθηκε να εκπροσωπήσει την Αλβανία σε διεθνές επίπεδο, ο Τζιμσίτι έλαβε την πρώτη του κλήση στην Αλβανία από τον προπονητή Τζιάνι Ντε Μπιάσι για τους προκριματικούς αγώνες του Ευρωπαϊκού Πρωταθλήματος 2016 εναντίον της Δανίας και της Πορτογαλίας στις 4 και 7 Σεπτεμβρίου 2015 αντίστοιχα.  Έκανε το πρώτο του διεθνές ντεμπούτο με την Αλβανία στις 4 Σεπτεμβρίου 2015 εναντίον της Δανίας παίζοντας ως δεξί μπακ λόγω της απουσίας του τραυματία Ελσείντ Χισάι και συμπλήρωσε τα πλήρη 90 λεπτά βοηθώντας την Αλβανία να πάρει έναν βαθμό με μια ισοπαλία χωρίς γκολ.  Κλήθηκε για τους επόμενους προκριματικούς αγώνες του Ευρωπαϊκου Πρωταθλήματος με τη Σερβία και την Αρμενία στις 8 και 11 Οκτωβρίου 2015 αντίστοιχα.  Έπαιξε ως σέντερ μπακ και στα δύο ματς και στις 11 Οκτωβρίου κόντρα στην Αρμενία σημείωσε το πρώτο του γκολ στο 23ο λεπτό μετά από σέντρα του Λεντιάν Μεμουσάι από φάουλ από την αριστερή πλευρά. 

Στις 21 Μαΐου 2016, ο Τζιμσίτι ήτανε στην αρχική επιλογή 27 παικτών της Αλβανίας για το Ευρωπαϊκό Πρωτάθλημα,  αλλά έμεινε εκτός τελικής αποστολής 23 ανδρών στις 31 Μαΐου. 

#### Προκριματικά Παγκοσμίου Κυπέλλου 2018

Επέστρεψε στην εθνική Αλβανίας, λαμβάνοντας κλήση για τον φιλικό αγώνα με το Μαρόκο στις 31 Αυγούστου 2016 και τον εναρκτήριο αγώνα για τα προκριματικά του Παγκοσμίου Κυπέλλου 2018 εναντίον της Βόρειας Μακεδονίας στις 5 Σεπτεμβρίου 2016.

Προσωπική ζωή
-------------

Από το 2012, ο Τζιμσίτι είναι σε σχέση με το μοντέλο από το Μαυροβούνιο, Αλίσα Μιλένκοβιτς.

Στατιστικά καριέρας
-------------------

### Με συλλόγους

Εμφανίσεις και γκολ άνα σύλλογο, σεζόν και διοργάνωση| Σύλλογος | Σεζόν | Πρωτάθλημα | Κύπελλο | Ευρώπη | Άλλο | Συνολικά |
| --- | --- | --- | --- | --- | --- | --- |
| Πρωτάθλημα | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| ΦΚ Ζυρίχη Κ21 | 2009–10 | Γ΄ Κατηγορία Ελβετίας | 3 | 0 | — | — | — | 3 | 0 |
| 2010–11 | 27 | 5 | — | — | — | 27 | 5 |
| 2011–12 | 16 | 1 | — | — | — | 16 | 1 |
| Σύνολο | 46 | 6 | — | — | — | 46 | 6 |
| ΦΚ Ζυρίχη | 2010–11 | Πρωτάθλημα Ελβετίας | 1 | 0 | — | — | — | 1 | 0 |
| 2011–12 | 2 | 1 | — | 0 | 0 | — | 2 | 1 |
| 2012–13 | 34 | 0 | 5 | 0 | — | — | 39 | 0 |
| 2013–14 | 26 | 1 | 3 | 0 | 2 | 0 | — | 31 | 1 |
| 2014–15 | 33 | 2 | 3 | 0 | 7 | 1 | — | 43 | 3 |
| 2015–16 | 15 | 1 | 3 | 0 | 2 | 0 | — | 20 | 1 |
| Σύνολο | 111 | 5 | 14 | 0 | 11 | 1 | — | 136 | 6 |
| Αταλάντα | 2015–16 | Σέριε Α | 3 | 0 | — | — | — | 3 | 0 |
| 2018–19 | 24 | 1 | 4 | 0 | 1 | 0 | — | 29 | 1 |
| 2019–20 | 34 | 2 | 1 | 0 | 6 | 0 | — | 41 | 2 |
| 2020–21 | 33 | 0 | 5 | 1 | 8 | 0 | — | 46 | 1 |
| 2021–22 | 31 | 1 | 1 | 0 | 9 | 2 | — | 40 | 3 |
| 2022–23 | 2 | 0 | 0 | 0 | — | — | 2 | 0 |
| Σύνολο | 127 | 4 | 11 | 1 | 24 | 2 | — | 162 | 7 |
| Αβελίνο (δανεισμος) | 2016–17 | Σέριε Β | 35 | 0 | 0 | 0 | — | — | 35 | 0 |
| Μπενεβέντο (δανεισμός) | 2017–18 | Σέριε Α | 30 | 0 | 0 | 0 | — | — | 30 | 0 |
| Σύνολο Καριέρας | 348 | 14 | 25 | 1 | 35 | 3 | 0 | 0 | 408 | 18 |

### Με Εθνική ομάδα

Εμφανίσεις και γκολ άνα εθνική ομάδα και χρονιά| Εθνική ομάδα | Ετος | Εμφανίσεις | Γκολ |
| --- | --- | --- | --- |
| Αλβανία | 2015 | 6 | 1 |
| 2016 | 6 | 0 |
| 2017 | 2 | 0 |
| 2018 | 7 | 0 |
| 2019 | 8 | 0 |
| 2020 | 6 | 0 |
| 2021 | 9 | 0 |
| 2022 | 4 | 0 |
| Σύνολο | 48 | 1 |

Λίστα διεθνών γκολ που σημείωσε ο Μπεράτ Τζιμσίτι| Νούμερο | Ημερομηνία | Στάδιο | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1 | 11 Οκτωβρίου 2015 | Στάδιο Βαζγκέν Σαρκσιάν, Ερεβάν, Αρμενία |  Αρμενία | 2–0 | 3–0 | Προκριματικά Ευρωπαϊκού Πρωταθλήματος 2016 |

Διακρίσεις
----------

**ΦΚ Ζυρίχη**

* Κύπελλο Ελβετίας : 2013–14

Παραπομπές
----------

1. ↑  (πολλαπλές γλώσσες) *Transfermarkt*. 165513. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 6eee05f1.
3. ↑  «As» (Ισπανικά) Grupo PRISA. Μαδρίτη. djimsiti/26521.
4. ↑  Zürich vs.
5. ↑  Bayern München vs.
6. ↑  Zürich vs.
7. ↑  Grasshopper vs.
8. ↑  Football : Berat Djimsiti footballdatabase.eu
9. ↑  «Official: Atalanta sign Djimsiti». Football Italia. 18 January 2016.. Ανακτήθηκε στις 18 January 2016.
10. ↑  «Zyrtare, Berat Gjimshiti nënshkruan me Atalantën» (στα sq). Football Italia. 18 January 2016.. Ανακτήθηκε στις 18 January 2016.
11. ↑  «Berat Xhimshiti debuton ne Seria A» [Berat Djimsiti debuts in Serie A] (στα Αλβανικά). AlbaniaSoccer. 3 Μαΐου 2016. Ανακτήθηκε στις 3 Μαΐου 2016.
12. ↑  Alfred Lleshi (31 August 2016). «Djimsiti huazohet tek Avellino, ja dy skuadrat që refuzoi» (στα sq). Telesport.al. Αρχειοθετήθηκε από το πρωτότυπο στις 23 September 2016.. Ανακτήθηκε στις 3 September 2016.
13. ↑  «Mercato, Avellino scatenato: ufficiale il prestito di Djimsiti» (στα it). Articalab.it. 31 August 2016.. Ανακτήθηκε στις 3 September 2016.
14. ↑  «Zyrtare/ Gjimshiti transferohet te Benevento» (στα sq). Sport Ekspres. 8 July 2017.. Ανακτήθηκε στις 5 November 2017.
15. ↑  «BERAT DJIMSITI AL BENEVENTO» (στα it). Atalanta B.C.. 13 July 2017. Αρχειοθετήθηκε από το πρωτότυπο στις 16 July 2017.. Ανακτήθηκε στις 16 July 2017.
16. ↑  «Gjimshiti në rrugën e duhur, Atalanta gati t'i rinovojë kontratën» [Djimsiti in the right path, Atalanta ready to renew his contract] (στα Αλβανικά). Panorama Sport. 10 Σεπτεμβρίου 2018. Ανακτήθηκε στις 13 Νοεμβρίου 2018.
17. ↑  «Atalanta vs. Frosinone 4 – 0». Soccerway. 20 Αυγούστου 2018. Ανακτήθηκε στις 13 Νοεμβρίου 2018.
18. ↑  «Inter stunned 4-1 at Atalanta to end 6-match winning streak». *Fox Sports*. 11 Νοεμβρίου 2018. Ανακτήθηκε στις 13 Νοεμβρίου 2018.
19. ↑  Campanale, Susy (17 Φεβρουαρίου 2022). «Europa League | Atalanta 2–1 Olympiacos: Djimsiti double avoids Greek tragedy». Football Italia. Ανακτήθηκε στις 25 Φεβρουαρίου 2022.
20. ↑  Montenegro U19 vs.
21. ↑  (Αγγλικά) Προφίλ Μπεράτ Τζιμσίτι στο Soccerway. Ανακτήθηκε στις 23 November 2017.
22. ↑  Bald besser als unsere Nati?
23. ↑  De Biazi fton Berat Xhimshitin në Kombëtare Panorama Sport
24. ↑  B.Xhimshiti kuqezi, nisin dhe procedurat Panorama Sport
25. ↑  Xhimshiti sqaron zvicerianët: Ja pse zgjodha Shqipërinë!
26. ↑  FCZ Profis | News | Berat Djimsiti entscheidet sich für die albanische Nationalmannschaft FC Zürich
27. ↑  Xhimshiti, Ajeti e Aliji marrin lejen e FIFA-s Panorama Sport
28. ↑  LISTA DEI CONVOCATI PER LA DOPPIA SFIDA CONTRO DANIMARCA E PORTOGALLO GianniDeBiasi.it
29. ↑  Denmark vs.
30. ↑  De Biasi publikon listën e lojtarëve kundër Serbisë e Armenisë minuta90.com
31. ↑  UEFA EURO 2016 - Matches UEFA.com
32. ↑  Fatjon Pandovski (21 May 2016). «De Biasi leaves out Albanian top scorer Salihi». UEFA.. Ανακτήθηκε στις 30 May 2016.
33. ↑  «De Biasi shpall listën zyrtare të Euro 2016». FSHF.org. 31 May 2016.. Ανακτήθηκε στις 31 May 2016.
34. ↑  «De Biasi: Duhet të japim 101 % të mundësive tona» (στα sq). FSHF.org. 29 August 2016. Αρχειοθετήθηκε από το πρωτότυπο στις 3 October 2016.. Ανακτήθηκε στις 4 October 2016.
35. ↑  «E dashura serbe e futbollistit shqiptar (Foto)». Telegrafi. 5 September 2015.. Ανακτήθηκε στις 3 September 2017.